###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 88/2022. (IX. 27.)** Az Önkormányzat 2022. évi költségvetéséről szóló 1/2022. (I.27.) önkormányzati rendelet módosításának javaslata

**A20 89/2022. (IX. 27.)** Beszámoló elfogadásának javaslata az Önkormányzat 2022. I. féléves gazdálkodásáról

**A20 90/2022. (IX. 27.)** Energiatakarékossági intézkedési terv elfogadásának javaslata

**A20 91/2022. (IX. 27.)** Az önkormányzat tulajdonát képező víziközmű vagyon Magyar Államra történő átruházására irányuló megállapodás tervezet elfogadásának javaslata

**A20 92/2022. (IX. 27.)** A Berettyóújfalu, Tardy u. 8. szám alatti 792 hrsz-ú önkormányzati tulajdonú ingatlan hasznosítására benyújtott pályázatok elbírálásának javaslata

**A20 93/2022. (IX. 27.)** A Berettyóújfalu 0211/2 hrsz-ú ingatlan 342 m2 nagyságú területrészének ingyenes állami tulajdonba adásának javaslata

**A20 94/2022. (IX. 27.)** A VP6-7.7.2.1.1-21 kódszámú, „Berettyóújfalu, külterületi helyi közutak fejlesztése” projekt megvalósításához kapcsolódó közbeszerzési eljárás eredményének megállapításának javaslata

**A20 95/2022. (IX. 27.)** A ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárásban az 1. és 2. részajánlatok eredménytelennek nyilvánítása

**A20 96/2022. (IX. 27.)** A ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárásban a 3. és 4. részajánlatok tekintetében az eljárás eredményessé nyilvánításának javaslata

**A20 97/2022. (IX. 27.)** Földgázbeszerzés tárgyú közbeszerzési eljárás eredményének megállapításának javaslata

**A20 98/2022. (IX. 27.)** A hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2023. évi fordulójához történő csatlakozás javaslata

**A20 99/2022. (IX. 27.)** A BURSA HUNGARICA „A” típusú pályázat 2023. évre történő meghirdetésének javaslata

**A20 100/2022. (IX. 27.)** A BURSA HUNGARICA „B” típusú pályázat 2023. évre történő meghirdetésének javaslata

###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 66/2022. (IX. 27.)** Az Önkormányzat 2022. évi költségvetéséről szóló 1/2022. (I.27.) önkormányzati rendelet módosításának javaslata

**A20 67/2022. (IX. 27.)** Beszámoló elfogadásának javaslata az Önkormányzat 2022. I. féléves gazdálkodásáról

**A20 68/2022. (IX. 27.)** Energiatakarékossági intézkedési terv elfogadásának javaslata

**A20 69/2022. (IX. 27.)** Az önkormányzat tulajdonát képező víziközmű vagyon Magyar Államra történő átruházására irányuló megállapodás tervezet elfogadásának javaslata

**A20 70/2022. (IX. 27.)** A Berettyóújfalu, Tardy u. 8. szám alatti 792 hrsz-ú önkormányzati tulajdonú ingatlan hasznosítására benyújtott pályázatok elbírálásának javaslata

**A20 71/2022. (IX. 27.)** A Berettyóújfalu 0211/2 hrsz-ú ingatlan 342 m2 nagyságú területrészének ingyenes állami tulajdonba adásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. szeptember 27-én megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Nagy István Örs bizottsági tag

Csarkó Imre bizottsági tag/levezető elnök

Gógán Péterné bizottsági tag

Lencsésné Gál Mária bizottsági tag

**Ügyrendi, Közrendvédelmi és Településfejlesztési Bizottság részéről**

 Nagy Istvánné bizottsági elnök

 Szántai László bizottsági tag

 Vitányi Ferenc József bizottsági tag

 Papp Máté bizottsági tag

 Bottó Gabriella Judit bizottsági tag

**Berettyóújfalui Polgármesteri Hivatal részéről:**

 Muraközi István polgármester

Dr. Körtvélyesi Viktor jegyző

Nagyné Székely Katalin aljegyző

 Dézsi Ferencné pénzügyi irodavezető

 Mile Sándor jegyzőkönyvvezető

**Meghívottak:**

 Zámbori Péter ügyvezető, Herpály-Team Kft.

 Kusai Tamás könyvvizsgáló

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Nagy Istvánné volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel, az Ügyrendi, Közrendvédelmi és Településfejlesztési Bizottság pedig 5 fővel határozatképes. A levezető elnök elmondta, hogy a bizottsági ülés meghívójában 6 közös napirendi pont szerepel, illetve ezen kívül a Pénzügyi Bizottságnak további 4, az Ügyrendi, Közrendvédelmi és Településfejlesztési Bizottságnak pedig további 2 tárgyalandó napirendi pontja van. A levezető elnök a napirend tervezetét szavazásra bocsátotta, melyet mindkét Bizottság jelenlévő tagjai egyhangúan támogattak.

Az ülés kezdete: 1630

**Együttes ülés napirendje:**

1./ Előterjesztés az Önkormányzat 2022. évi költségvetéséről szóló 1/2022. (I.27.) önkormányzati rendelet módosítására (2.)

 **Előterjesztő:** Muraközi István polgármester

2./ Tájékoztató az Önkormányzat 2022. I. féléves gazdálkodásáról (3.)

 **Előterjesztő:** Muraközi István polgármester

3./ Előterjesztés energiatakarékossági intézkedési terv elfogadására (12.)

**Előterjesztő:** Muraközi István polgármester

4./ Előterjesztés az önkormányzat tulajdonát képező víziközmű vagyon Magyar Államra történő átruházására irányuló megállapodás tervezet elfogadására (14.)

 **Előterjesztő:** Muraközi István polgármester

5./ Előterjesztés a Berettyóújfalu, Tardy u. 8. szám alatti 792 hrsz-ú önkormányzati tulajdonú ingatlan hasznosítására benyújtott pályázatok elbírálására (15.)

**Előterjesztő:** Muraközi István polgármester

6./ Előterjesztés a Berettyóújfalu 0211/2 hrsz-ú ingatlan 342 m2 nagyságú területrészének ingyenes állami tulajdonba adásáról (16.)

**Előterjesztő:** Muraközi István polgármester

**Pénzügyi Bizottság további napirendje:**

7./ Előterjesztés VP6-7.7.2.1.1-21 kódszámú, „Berettyóújfalu, külterületi helyi közutak fejlesztése” projekt megvalósításához kapcsolódó közbeszerzési eljárás eredményének megállapítására (6.)

 **Előterjesztő:** Muraközi István polgármester

8./ Előterjesztés ROHU egészségügyi eszköz-beszerzés közbeszerzési eljárás eredményének megállapítására (7.)

 **Előterjesztő:** Muraközi István polgármester

9./ Előterjesztés földgázbeszerzés tárgyú közbeszerzési eljárás eredményének megállapítására (8.)

**Előterjesztő:** Muraközi István polgármester

10./ Előterjesztés a BURSA HUNGARICA Felsőoktatási Önkormányzati Ösztöndíjpályázathoz való csatlakozás tárgyában (9.)

**Előterjesztő:** Muraközi István polgármester

**1. Napirend:** Előterjesztés az Önkormányzat 2022. évi költségvetéséről szóló 1/2022. (I.27.) önkormányzati rendelet módosítására

**Dézsi Ferencné pénzügyi irodavezető** szóbeli kiegészítésében elmondta, hogy a 2022. évi költségvetés módosítására ebben az évben először kerül sor a június 30-ai állapotnak megfelelően. A költségvetés főösszege több, mint 400 millió forinttal nő. A növekmény jelentős része központi támogatásokból, illetve egy pályázathoz kapcsolódó bevételből áll. Amennyiben kérdés merül fel, megpróbál válaszolni.

Az előterjesztés tárgyalása közben érkezett meg Nagy István képviselő úr, így a Pénzügyi Bizottság jelenlévő tagjainak száma 4 főre változott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**88/2022. (IX. 27.) Pénzügyi Bizottsági Határozat**

A Pénzügyi Bizottság az Önkormányzat 2022. évi költségvetéséről szóló 1/2022. (I.27.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**66/2022. (IX. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az Önkormányzat 2022. évi költségvetéséről szóló 1/2022. (I.27.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2022. szeptember 29.

 **Felelős:** Nagy Istvánné bizottsági elnök

**2. Napirend:** Tájékoztató az Önkormányzat 2022. I. féléves gazdálkodásáról

**Dézsi Ferencné pénzügyi irodavezető** szóban elmondta, hogy a bevételek közel 65%-ban, a kiadások ezzel szemben mindössze 41%-ban teljesültek a módosított előirányzathoz viszonyítva. A felhalmozási bevételek nagyobb mértékben teljesültek, mint a kiadások, ez az oka annak, hogy a kiadások összességében bőven 50% alatt, ugyanakkor a működési bevételek és kiadások viszont közel 50%-ban teljesültek. A helyi iparűzési adóbevételek több, mint 50%-ban teljesültek a módosított előirányzathoz viszonyítva. Az előterjesztés véleménye szerint elég részletes, amennyiben kérdés merül fel, megpróbál rá válaszolni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**89/2022. (IX. 27.) Pénzügyi Bizottsági Határozat**

A Pénzügyi Bizottság az Önkormányzat 2022. I. féléves gazdálkodásáról szóló beszámoló elfogadását támogatja és a Képviselő-testületnek elfogadásra javasolja.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**67/2022. (IX. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az Önkormányzat 2022. I. féléves gazdálkodásáról szóló beszámoló elfogadását támogatja és a Képviselő-testületnek elfogadásra javasolja.

**Határidő:** 2022. szeptember 29.

 **Felelős:** Nagy Istvánné bizottsági elnök

**3. Napirend:** Előterjesztés energiatakarékossági intézkedési terv elfogadására

**Muraközi István polgármester** szóbeli kiegészítésében elmondta, hogy egy nem várt és nem jó szívvel előterjesztett anyag van a bizottságok előtt. Az energia szankciók, illetve a zajló háború miatt az energia árak elszabadultak. Ez a háztartásokra, az önkormányzatokra és a Magyar Államra is nagyon komoly terheket ró. Egy későbbi előterjesztésben a gázra vonatkozó közbeszerzés eredménye már ismert, viszont a villamos energiára vonatkozó közbeszerzési eljárás eredménye még nem. Az már biztos, hogy az energia díjak a többszörösére emelkednek. Azt gondolja, hogy arra nincs idő, hogy esetleg a pontos számok ismeretében kezdjen takarékossági intézkedéseket hozni az önkormányzat. Intézkedési terv készítésére felkérték valamennyi önkormányzati intézmény és önkormányzati tulajdonú gazdasági társaság vezetőjét. A vezetőkkel egyeztetve van olyan intézmény, melynek esetében elfogadva, van, ahol még azon túl is további intézkedéseket próbálnak foganatosítani, hogy ebben az évben és a következő évre való felkészülés jegyében olyan takarékossági intézkedéseket tudjon az önkormányzat elfogadni, amely egyrészt a város működőképességét meg tudja őrizni, másrészt az önkormányzatnál és az intézményeknél foglalkoztatottak sorsa biztos legyen. Innentől azt gondolták, hogy nincsen olyan kérdés, amivel ne foglalkoznának annak érdekében, hogy az energiaköltségeket csökkenteni tudják. Azt hozzá kell tenni, hogy ennek a helyzetnek nem előidézője, hanem elszenvedője az önkormányzat. Ezek az intézkedések gyakorlatilag azonnal bevezetésre kerülhetnek. A város kötelező feladatainak ellátása az intézkedési terv kidolgozásánál prioritást élvezett. Augusztus 1-től az egyetemes szolgáltatásból kikerült, jelenleg a végső menedékes szolgáltatásban van az önkormányzat. Augusztustól decemberig 5 hónap van, ez idő alatt a költségek emelkedése nagyjából 50 millió forintos plusz terhet ró az önkormányzatra. A jövő évi többlet kiadás közelebb lesz a fél milliárd forinthoz, mint a 400 millió forinthoz. Ezekkel az intézkedésekkel nem lehet ekkora plusz kiadást kigazdálkodni, de fontos, hogy a városlakók is lássák, hogy az önkormányzat komolyan veszi ezt a feladatot.

**Szántai László képviselő** szóban hozzátette, hogy az előterjesztést olvasva, illetve polgármester úr szavaiból is kiderült, hogy ez elég komoly szituáció. Az óvodákat és néhány szociális intézményt kivéve gyakorlatilag mindenkit érint, olyannyira, hogy a Könyvtárat és a Múzeumot a téli időszakra be is kell zárni. Polgármester úr említette, hogy a plusz teher valahol 400 és 500 millió forint között lesz. Kérdéseket tett fel arra vonatkozóan, hogy az összes kiadás ennyi, vagy ez csak a plusz? Jelenleg mennyi az önkormányzat energia költsége?

**Muraközi István polgármester** válaszában elmondta, hogy csak a plusz ennyi, illetve a 2021. évi energia költsége az önkormányzatnak nagyjából 140 millió forint volt. Jelenleg a távfűtésnek a nem ismeretével 560 millió forintot meghaladó lesz a földgáz és a villamos energia ára. A kettő között már van 420 millió forint különbség, amihez majd hozzá kell venni a távfűtés árának változását, ami szintén nagyon drámai lesz. Az energia költségek valószínűleg meg fogják haladni a 600 millió forintot, ami szinte megegyezik az önkormányzat teljes iparűzési adóbevételével. Semmi másra nem költi majd az iparűzési adóbevételt az önkormányzat, csak gázra és villanyra. A BKK esetében a Nadányi Zoltán Művelődési Központ lesz a bázis, a kollégák ott fognak dolgozni, illetve a covid alatt szinte mindenki megtapasztalta, hogy home office-ban is lehet dolgozni.

**Szántai László képviselő** kérdést tett fel arra vonatkozóan, hogy akkor a 18 fok adott, tehát a Polgármesteri Hivatalban is ennyi lesz?

**Muraközi István polgármester** válaszában elmondta, hogy erre azt tudja mondani, hogy igen. Viszont a hőmérséklet nem szabályozható, ezért kérték a Herpály-Team Kft. segítségét. Kimeneti oldalon lesz egy 20%-os csökkentés, amit még nem tudnak, hogy hány fokot jelent.

**Szántai László képviselő** kérdést tett fel arra vonatkozóan, hogy ezt technikailag meg lehet oldani? Hogy tudja a rendszer tolerálni ezt az intézkedést?

**Zámbori Péter ügyvezető** válaszában elmondta, hogy a Herpály-Team Kft. egyik munkavállalója az önkormányzat energetikusával napok óta felmérést végez, szó szerint irodáról irodára én intézményről intézményre járnak. Lesznek érdekes szituációk, például van a Bodorka Népmesepont, ami mellett található a Fényes Ház Gondozószolgálat. Az egyikben 22 fokot kell minimum biztosítani a nyugellátáshoz, a Bodorkában pedig ki kellene kapcsolni a fűtést. Ráadásul az egész egy fűtési körön van, de kitaláltak valamit, holnap mennek a kollégák és megnézik, hogy ami elméletben kitaláltak, az a gyakorlatban is működik-e. A Kormányhivataltól jött olyan kérés, hogy az épület túloldalában 18 fok legyen, a hétvégére pedig 15 fok, de jelezték, hogy ennyire nem rugalmas a rendszer. Valószínűleg több kerülne nekik, mert ha hétvégére leviszik 15 fokra a hőmérsékletet, akkor sokba kerülne felfűteni az épületet hétfő reggelre. Ebben úgy néz ki lesz kompromisszum. Polgármester úrékkal is egyeztettek, a Polgármesteri Hivatalban is meg lehet úgy csinálni a rendszert, hogy a 18 fokot próbálják majd belőni, ez tapasztalati úton fog menni, de lehet, hogy lesz itt 1-2 olyan iroda, ahol hideg lesz, mert úgy van szakaszolva a rendszer. A városlakók közül sokan elkezdtek fázni, kérték a fűtés bekapcsolását. Jelenleg úgy csinálják, hogy szakaszosan, tehát reggel és este fűtenek, illetve a külső időjárást is figyelembe veszik.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 1 tartózkodás mellett az alábbi határozatot hozta:

**90/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat, az önkormányzati intézmények és az önkormányzati tulajdonban lévő gazdasági társaságok vonatkozásában az alábbi energiatakarékossági intézkedési tervet elfogadja.

**INTÉZKEDÉSI TERV**

Berettyóújfalu Város Önkormányzatát, intézményeit és gazdasági társaságait érintő energiatakarékossági lépésekről

Jelen intézkedési tervben foglaltak – eltérő rendelkezés hiányában – 2022. október 15-től 2023. április 15-ig alkalmazandók.

A Berettyóújfalui Polgármesteri Hivatal, a Közintézmények Szolgáltató Irodája, a Berettyó Kulturális Központ, a Vass Jenő Óvoda és Bölcsőde, a Bihari Szociális Szolgáltató Központ, a Herpály-Team Kft. és a Berépo Nonprofit Kft. által készített, energiatakarékos üzemeltetésre vonatkozó javaslatcsomagjai jelen intézkedési terv mellékletét képezik, az azokban foglaltak alkalmazandók, de az intézkedési terv pontjai egyes esetekben kiegészítik és módosítják azokat.

Az intézkedési terv pontjai nem érintik a Vass Jenő Óvoda és Bölcsődét és tagintézményeit, továbbá a Berépo Nonprofit Kft. által működtetett bentlakásos szociális intézményeket.

1. A Herpály-Team Kft. mint távhőszolgáltató az alábbi intézmények vonatkozásában 20 %-kal csökkenti az előző fűtési időszakban szolgáltatott hőmennyiséget: Berettyóújfalui Polgármesteri Hivatal, Nadányi Zoltán Művelődési Ház.

A Kabos Endre Sportcsarnokban maximum 15 Celsius fok lehet, a Bihari Múzeumban és Sinka István Városi Könyvtárban a részleges, csökkentett időtartamú nyitva tartás és a zárva tartás ideje alatt a műtárgyvédelem és a tárgyi állományvédelem követelményeinek megfelelő minimális hőmérséklet biztosításához szükséges hőmennyiséget kell szolgáltatnia a távhőszolgáltatónak.

1. A Kossuth u. 6. szám alatti Fráter László terem távhőszolgáltatása tekintetében a fűtőtestek leszabályozásra kerülnek az elérhető legkevesebb hőmennyiség felhasználása érdekében.
2. A Kabos Endre Sportcsarnok rendezvényhelyszínként történő bérlése esetén a bérlő köteles megfizetni a megemelkedett energiaköltségek alapján kiszámított rezsióradíjat.
3. A Berettyó Kulturális Központ titkárságának munkatársai a Nadányi Zoltán Művelődési Házban fogják végezni a munkájukat. 2022. október 15-től a Sinka István Városi Könyvtár és a Bihari Múzeum Kálvin tér 1. szám alatti telephelyei részlegesen, csökkentett időtartamban lesznek látogathatók minimális munkavállalói benntartózkodás mellett, 2022. december 1-től pedig a tényleges fűtési időszak végéig zárva tartanak. A Zsinagóga Kultúrtér, a Rendezvényház és a Makk Kálmán Mozi teljes mértékben szünetelteti szolgáltatásait. Az 1. pontban rögzített műtárgyvédelem és tárgyi állományvédelem szempontjait a gázfűtéses ingatlanoknál is figyelembe kell venni és a szükséges minimális hőmérsékletet biztosítani kell.
4. A Berettyószentmártonban a postával közös épületben lévő, gázfűtéses Információs Pont (Netkuckó) átmenetileg szünetelteti tevékenységét.
5. Kötelező önkormányzati feladatként a közvilágítás továbbra is biztosított, azonban az ettől független esti díszkivilágítások kikapcsolásra kerülnek (Polgármesteri Hivatalon lévő dombormű, Bihari Múzeum, Református templom, Turul szobor, Zsinagóga kivilágítása), valamint az idén karácsonyi díszkivilágítás sem lesz.
6. A közvilágítástól szintén független térvilágítások (Szent István tér, Szentmárton tér, Csónakázó tó, Kossuth 6. melletti parkoló) tekintetében kerüljön megvizsgálásra, hogy kikapcsolásuk esetén a környéken működő közvilágítási lámpák mennyire világítják be a tereket és ennek függvényében vagy időben korlátozva, 22.00 óráig lesznek bekapcsolva, vagy pedig teljesen kikapcsolásra kerülnek.
7. A Széchenyi utca 67. szám alatti, közfoglalkoztatotti bázis (ahol reggelente a közfoglalkoztatottak felveszik a munkát, majd leadják) fűtése és villamos energia ellátása kikapcsolásra kerül, a közfoglalkoztatottak a város egyéb intézményeibe (Polgármesteri Hivatal, BSZSZK, Művelődési Ház) bemehetnek napközben.
8. A József Attila u. 15. szám alatti volt vízmű épület földszintjén lévő irodák november 30-tól kiürülnek (a Bihari Gyerekesély Iroda befejezi tevékenységét), ezek egyelőre lezárásra kerülnek, az energiaellátás kikapcsolásra kerül.
9. A Kőrös u. 10. szám alatti térkőgyártó üzemünket bezárjuk, energiaellátása kikapcsolásra kerül.
10. Az önkormányzati gépjárművek üzemanyagfelhasználását 40 %-kal csökkenteni kell.
11. A Millennium úton és a Mártírok útján lévő elektromos gépkocsitöltők üzemeltetésének végleges átadása céljából az Önkormányzat keresse meg az MVM Mobiliti Kft-t, mely országos e-töltő infrastruktúrával rendelkezik.
12. A Bihari Szociális Szolgáltató Központ által működtetett Berettyóújfalui Idősek Klubja (Puskin u. 48.) és a Berettyóújfalui Fogyatékos személyek Nappali Intézménye (Orbán Balázs tér 10.) továbbra is működni fog, azonban az Idősek Klubja esetében a kinti hőmérséklet függvényében a legkésőbbi időpontban lesz bekapcsolva a gázfűtés, a fűtött terület nagysága lecsökkentésre kerül, kizárólag az első nagyobb közösségi terem lesz felfűtve. Az Orbán Balázs tér 10. szám alatt is csökken a fűtött terület nagysága, kizárólag a nagyobb foglalkoztató terem lesz felfűtve.
13. A Herpály-Team Kft. és a Berépo Nonprofit Kft. saját hatáskörében hoz energiatakarékossági intézkedéseket.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**68/2022. (IX. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete az Önkormányzat, az önkormányzati intézmények és az önkormányzati tulajdonban lévő gazdasági társaságok vonatkozásában az alábbi energiatakarékossági intézkedési tervet elfogadja.

**INTÉZKEDÉSI TERV**

Berettyóújfalu Város Önkormányzatát, intézményeit és gazdasági társaságait érintő energiatakarékossági lépésekről

Jelen intézkedési tervben foglaltak – eltérő rendelkezés hiányában – 2022. október 15-től 2023. április 15-ig alkalmazandók.

A Berettyóújfalui Polgármesteri Hivatal, a Közintézmények Szolgáltató Irodája, a Berettyó Kulturális Központ, a Vass Jenő Óvoda és Bölcsőde, a Bihari Szociális Szolgáltató Központ, a Herpály-Team Kft. és a Berépo Nonprofit Kft. által készített, energiatakarékos üzemeltetésre vonatkozó javaslatcsomagjai jelen intézkedési terv mellékletét képezik, az azokban foglaltak alkalmazandók, de az intézkedési terv pontjai egyes esetekben kiegészítik és módosítják azokat.

Az intézkedési terv pontjai nem érintik a Vass Jenő Óvoda és Bölcsődét és tagintézményeit, továbbá a Berépo Nonprofit Kft. által működtetett bentlakásos szociális intézményeket.

1. A Herpály-Team Kft. mint távhőszolgáltató az alábbi intézmények vonatkozásában 20 %-kal csökkenti az előző fűtési időszakban szolgáltatott hőmennyiséget: Berettyóújfalui Polgármesteri Hivatal, Nadányi Zoltán Művelődési Ház.

A Kabos Endre Sportcsarnokban maximum 15 Celsius fok lehet, a Bihari Múzeumban és Sinka István Városi Könyvtárban a részleges, csökkentett időtartamú nyitva tartás és a zárva tartás ideje alatt a műtárgyvédelem és a tárgyi állományvédelem követelményeinek megfelelő minimális hőmérséklet biztosításához szükséges hőmennyiséget kell szolgáltatnia a távhőszolgáltatónak.

1. A Kossuth u. 6. szám alatti Fráter László terem távhőszolgáltatása tekintetében a fűtőtestek leszabályozásra kerülnek az elérhető legkevesebb hőmennyiség felhasználása érdekében.
2. A Kabos Endre Sportcsarnok rendezvényhelyszínként történő bérlése esetén a bérlő köteles megfizetni a megemelkedett energiaköltségek alapján kiszámított rezsióradíjat.
3. A Berettyó Kulturális Központ titkárságának munkatársai a Nadányi Zoltán Művelődési Házban fogják végezni a munkájukat. 2022. október 15-től a Sinka István Városi Könyvtár és a Bihari Múzeum Kálvin tér 1. szám alatti telephelyei részlegesen, csökkentett időtartamban lesznek látogathatók minimális munkavállalói benntartózkodás mellett, 2022. december 1-től pedig a tényleges fűtési időszak végéig zárva tartanak. A Zsinagóga Kultúrtér, a Rendezvényház és a Makk Kálmán Mozi teljes mértékben szünetelteti szolgáltatásait. Az 1. pontban rögzített műtárgyvédelem és tárgyi állományvédelem szempontjait a gázfűtéses ingatlanoknál is figyelembe kell venni és a szükséges minimális hőmérsékletet biztosítani kell.
4. A Berettyószentmártonban a postával közös épületben lévő, gázfűtéses Információs Pont (Netkuckó) átmenetileg szünetelteti tevékenységét.
5. Kötelező önkormányzati feladatként a közvilágítás továbbra is biztosított, azonban az ettől független esti díszkivilágítások kikapcsolásra kerülnek (Polgármesteri Hivatalon lévő dombormű, Bihari Múzeum, Református templom, Turul szobor, Zsinagóga kivilágítása), valamint az idén karácsonyi díszkivilágítás sem lesz.
6. A közvilágítástól szintén független térvilágítások (Szent István tér, Szentmárton tér, Csónakázó tó, Kossuth 6. melletti parkoló) tekintetében kerüljön megvizsgálásra, hogy kikapcsolásuk esetén a környéken működő közvilágítási lámpák mennyire világítják be a tereket és ennek függvényében vagy időben korlátozva, 22.00 óráig lesznek bekapcsolva, vagy pedig teljesen kikapcsolásra kerülnek.
7. A Széchenyi utca 67. szám alatti, közfoglalkoztatotti bázis (ahol reggelente a közfoglalkoztatottak felveszik a munkát, majd leadják) fűtése és villamos energia ellátása kikapcsolásra kerül, a közfoglalkoztatottak a város egyéb intézményeibe (Polgármesteri Hivatal, BSZSZK, Művelődési Ház) bemehetnek napközben.
8. A József Attila u. 15. szám alatti volt vízmű épület földszintjén lévő irodák november 30-tól kiürülnek (a Bihari Gyerekesély Iroda befejezi tevékenységét), ezek egyelőre lezárásra kerülnek, az energiaellátás kikapcsolásra kerül.
9. A Kőrös u. 10. szám alatti térkőgyártó üzemünket bezárjuk, energiaellátása kikapcsolásra kerül.
10. Az önkormányzati gépjárművek üzemanyagfelhasználását 40 %-kal csökkenteni kell.
11. A Millennium úton és a Mártírok útján lévő elektromos gépkocsitöltők üzemeltetésének végleges átadása céljából az Önkormányzat keresse meg az MVM Mobiliti Kft-t, mely országos e-töltő infrastruktúrával rendelkezik.
12. A Bihari Szociális Szolgáltató Központ által működtetett Berettyóújfalui Idősek Klubja (Puskin u. 48.) és a Berettyóújfalui Fogyatékos személyek Nappali Intézménye (Orbán Balázs tér 10.) továbbra is működni fog, azonban az Idősek Klubja esetében a kinti hőmérséklet függvényében a legkésőbbi időpontban lesz bekapcsolva a gázfűtés, a fűtött terület nagysága lecsökkentésre kerül, kizárólag az első nagyobb közösségi terem lesz felfűtve. Az Orbán Balázs tér 10. szám alatt is csökken a fűtött terület nagysága, kizárólag a nagyobb foglalkoztató terem lesz felfűtve.
13. A Herpály-Team Kft. és a Berépo Nonprofit Kft. saját hatáskörében hoz energiatakarékossági intézkedéseket.

**Határidő:** 2022. szeptember 29.

 **Felelős:** Nagy Istvánné bizottsági elnök

**4. Napirend:** Előterjesztés az önkormányzat tulajdonát képező víziközmű vagyon Magyar Államra történő átruházására irányuló megállapodás tervezet elfogadására

**Dr. Körtvélyesi Viktor jegyző** szóbeli kiegészítésében elmondta, hogy az előző képviselő-testületi ülésen született döntés arról, hogy az önkormányzat részt kíván venni a Magyar Állam által meghirdetett úgynevezett integrációs programban a víziközmű vagyon és az ellátásért való felelősség átadására vonatkozóan. Már abban az előterjesztésben jelezték, hogy milyen pontok szerint halad majd az integráció. A határozatot megküldték a Nemzeti Vízművek részére. A Nemzeti Vízművek Zrt. honlapján mindenféle iratminta, megállapodás-tervezet, illetve előterjesztés minta van annak érdekében, hogy október végével átadásra kerülhessenek ezek a vagyonelemek. Az előterjesztés és a határozati javaslat is a Nemzeti Vízművek iránymutatása és megállapodás-tervezete alapján készült. A következő lépés az integráció megvalósulásához, hogy a képviselő-testület elfogadja ezt a megállapodás tervezetet.

**Szántai László képviselő** kérdést tett fel arra vonatkozóan, hogy ebben az iratminta tárban ez az egy szerződés-tervezet van? Tehát ebből lehet választani.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 1 nem, 0 tartózkodás mellett az alábbi határozatot hozta:

**91/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete kinyilvánítja, hogy a

- a víziközmű vagyon és az azt működtető vagyon,

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak fő szövegtartalmával egyetért, ennek megfelelően felhatalmazza a polgármestert arra, hogy a 152/2022. (IX. 8.) önkormányzati határozatban megjelölt cél - azaz a víziközmű-szolgáltatás biztosítása vonatkozásában fennálló ellátási kötelezettségének és a tulajdonában álló víziközmű vagyonnak a Magyar Államra történő átruházására irányuló Integrációs Programban való részvétel - megvalósítása érdekében azt aláírja és az átruházáshoz szükséges jognyilatkozatokat megtegye.

Berettyóújfalu Város Önkormányzata Képviselő-testülete kinyilvánítja, hogy a 152/2022. (IX. 8.) önkormányzati határozatban megjelölt cél megvalósítása érdekében a polgármesternek felhatalmazást ad a jelen határozattal elfogadott megállapodás nyomán a víziközmű vagyon és az azt működtető vagyon Magyar Állam részére történő térítésmentes átadására.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**69/2022. (IX. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete kinyilvánítja, hogy a

- a víziközmű vagyon és az azt működtető vagyon,

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak fő szövegtartalmával egyetért, ennek megfelelően felhatalmazza a polgármestert arra, hogy a 152/2022. (IX. 8.) önkormányzati határozatban megjelölt cél - azaz a víziközmű-szolgáltatás biztosítása vonatkozásában fennálló ellátási kötelezettségének és a tulajdonában álló víziközmű vagyonnak a Magyar Államra történő átruházására irányuló Integrációs Programban való részvétel - megvalósítása érdekében azt aláírja és az átruházáshoz szükséges jognyilatkozatokat megtegye.

Berettyóújfalu Város Önkormányzata Képviselő-testülete kinyilvánítja, hogy a 152/2022. (IX. 8.) önkormányzati határozatban megjelölt cél megvalósítása érdekében a polgármesternek felhatalmazást ad a jelen határozattal elfogadott megállapodás nyomán a víziközmű vagyon és az azt működtető vagyon Magyar Állam részére történő térítésmentes átadására.

**Határidő:** 2022. szeptember 29.

 **Felelős:** Nagy Istvánné bizottsági elnök

**5. Napirend:** Előterjesztés a Berettyóújfalu, Tardy u. 8. szám alatti 792 hrsz-ú önkormányzati tulajdonú ingatlan hasznosítására benyújtott pályázatok elbírálására

**Muraközi István polgármester** szóbeli kiegészítésében elmondta, hogy két ingatlan bérleti üzemeltetésére hirdetett pályázatot az önkormányzat, melynek határideje szeptember 9-én lejárt. A két ingatlan a volt Zeneiskola, illetve jelenleg a Szivárvány Református Óvoda által használt ingatlan. Sajnos a Zeneiskola vonatkozásában egyetlen egy pályázat sem érkezett, az Óvoda épületének vonatkozásában pedig egy pályázat, illetve a Berettyó Kulturális Központ intézményvezetője jelezte, hogy egy helyi levéltár üzemeltetésére alkalmas lenne az épület. Van viszont egy érvényes és komoly pályázat, melyet a Református Egységes Gyógypedagógiai Módszertani Intézmény nyújtott be. A Bizottság tagjai emlékezhetnek, a Kórházi Bölcsődénél a Református EGYMI működteti azt az intézményt, ahol az óvodás korú sajátos nevelési igényű gyermekeket látják el. A Tardy u. 8. szám alatti ingatlanban pedig a 6-14 éves korú gyermekek gondozását látnák el.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**92/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Református Egységes Gyógypedagógiai Módszertani Intézmény Berettyóújfalu, belterület 792 hrsz., Tardy u. 8. szám alatti, 2042 m² területű kivett bölcsőde ingatlan hasznosítására vonatkozó pályázatát elfogadja és annak megfelelően bérleti szerződést kötnek 5 év határozott időtartamra.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**70/2022. (IX. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Református Egységes Gyógypedagógiai Módszertani Intézmény Berettyóújfalu, belterület 792 hrsz., Tardy u. 8. szám alatti, 2042 m² területű kivett bölcsőde ingatlan hasznosítására vonatkozó pályázatát elfogadja és annak megfelelően bérleti szerződést kötnek 5 év határozott időtartamra.

**Határidő:** 2022. szeptember 29.

 **Felelős:** Nagy Istvánné bizottsági elnök

**6. Napirend:** Előterjesztés a Berettyóújfalu 0211/2 hrsz-ú ingatlan 342 m2 nagyságú területrészének ingyenes állami tulajdonba adásáról

**Dr. Körtvélyesi Viktor jegyző** szóbeli kiegészítésében elmondta, hogy még májusban érkezett az előterjesztés mellékletében szereplő levél az ügyvédi irodától, amely a NIF Zrt. nevében jár el. Területszerzési munkákat végeznek egy projekt keretében, ami a „*Püspökladány-Biharkeresztes szűk keresztmetszet kiváltás és villamosítás*” nevet viseli. A mellékelt térképen próbálták jelölni, hogy pontosan melyik is ez az ingatlan, amiről szó van. Ezzel egy kisajátítást lehet megelőzni, ahogy az ügyvédi iroda levelében is szó van róla. Lehetőség van az ingatlan ingyenes átruházására közérdekű célból. A határozati javaslat is erre vonatkozik.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**93/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyóújfalu Város Önkormányzata tulajdonában lévő berettyóújfalui 0211 hrsz-ú kivett közút művelési ágú ingatlanból a 630169/2021 munkaszámú kisajátítási változási vázrajznak megfelelően kialakított 0211/2 hrsz.-ú 342 m2 területű kivett közút művelési ágú ingatlant a Magyarország helyi önkormányzatairól szóló 2011. évi CLXXXIX. törvény 108. § (2) bekezdés a) pontja alapján, a közúti közlekedésről szóló 1988. évi I. törvény (a továbbiakban: Kkt.) 8. § (1) bekezdés a) pont szerinti közúti közlekedés fejlesztése és közúthálózat fejlesztése, üzemeltetése közfeladat ellátásának elősegítése érdekében, továbbá a Kkt. 32. § (3) bekezdése alapján ingyenesen, 71.400-Ft könyv szerinti értéken a Magyar Állam tulajdonába adja és felhatalmazza a polgármestert az ingatlan tulajdonjogának ingyenes átruházására vonatkozó megállapodás megkötésére.

A telekalakítással, a megállapodás elkészítésével és a tulajdonjog bejegyzésével kapcsolatos költségeket a tulajdonba vevő fizeti meg.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

Az Ügyrendi, Közrendvédelmi és Településfejlesztési Bizottság 5 igen, 0 nem, 0 tartózkodás mellett az alábbi határozatot hozta:

**71/2022. (IX. 27.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyóújfalu Város Önkormányzata tulajdonában lévő berettyóújfalui 0211 hrsz-ú kivett közút művelési ágú ingatlanból a 630169/2021 munkaszámú kisajátítási változási vázrajznak megfelelően kialakított 0211/2 hrsz.-ú 342 m2 területű kivett közút művelési ágú ingatlant a Magyarország helyi önkormányzatairól szóló 2011. évi CLXXXIX. törvény 108. § (2) bekezdés a) pontja alapján, a közúti közlekedésről szóló 1988. évi I. törvény (a továbbiakban: Kkt.) 8. § (1) bekezdés a) pont szerinti közúti közlekedés fejlesztése és közúthálózat fejlesztése, üzemeltetése közfeladat ellátásának elősegítése érdekében, továbbá a Kkt. 32. § (3) bekezdése alapján ingyenesen, 71.400-Ft könyv szerinti értéken a Magyar Állam tulajdonába adja és felhatalmazza a polgármestert az ingatlan tulajdonjogának ingyenes átruházására vonatkozó megállapodás megkötésére.

A telekalakítással, a megállapodás elkészítésével és a tulajdonjog bejegyzésével kapcsolatos költségeket a tulajdonba vevő fizeti meg.

**Határidő:** 2022. szeptember 29.

 **Felelős:** Nagy Istvánné bizottsági elnök

A közös napirendi pontok megtárgyalását követően az Ügyrendi, Közrendvédelmi és Településfejlesztési Bizottság tagjai elhagyták az ülést, munkájukat a Polgármesteri Hivatal kistermében folytatták. Ezt követően a Pénzügyi Bizottság további napirendi pontjainak tárgyalása következett. A levezető elnök Csarkó Imre volt. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

**7. Napirend:** Előterjesztés VP6-7.7.2.1.1-21 kódszámú, „Berettyóújfalu, külterületi helyi közutak fejlesztése” projekt megvalósításához kapcsolódó közbeszerzési eljárás eredményének megállapítására

**Dr. Körtvélyesi Viktor jegyző** szóban elmondta, hogy még júliusban indult ez a közbeszerzési eljárás két külterületi út felújítása tárgyában. Augusztus 5-e volt a beadási határidő, onnantól egy hosszas hiánypótlási szakasz következett. Mindkét részajánlat tekintetében van érvényes ajánlat, tehát a közbeszerzést mindkét rész esetében eredményessé lehet nyilvánítani. Az első rész tekintetében a Berettyó-Útép Kft. adta a legjobb érvényes ajánlatot, a második rész tekintetében pedig a hajdúböszörményi székhelyű Korona-Humán Kft. Azt tudni kell, hogy ez nyílt eljárás volt, tehát nem az önkormányzat választotta ki a versenyzőket, hanem bárki jelentkezhetett rá. Mindkét rész tekintetében a pályázatban rendelkezésre álló fedezeten belüli árajánlatok érkeztek. Az ajánlatok érvényesek, tehát nincs akadálya, hogy a képviselő-testület nyertest hirdessen.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**94/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a VP6-7.7.2.1.1-21 kódszámú, „Berettyóújfalu, külterületi helyi közutak fejlesztése” elnevezésű projekt megvalósításához kapcsolódó közbeszerzési eljárás 1. és 2. részajánlatai tekintetében az eljárást eredményessé nyilvánítja, mivel a pályázatban rendelkezésre álló anyagi fedezet összege a tárgyi projektben elegendő az ajánlati árra.

Továbbá a szerződés megköthető az értékelés alapján legkedvezőbb ajánlatot tett érvényes ajánlatot benyújtó ajánlattevőkkel az alábbi ajánlati értékekkel:

1. részajánlat tekintetében:

Ajánlattevő neve: Berettyó Útép Kft.

Ajánlattevő székhelye: 4100 Berettyóújfalu Széchenyi Utca 59.

Az ajánlat értékelési részszempont szerinti tartalmi elemei:

1. Nettó ajánlati ár (Ft-ban megadva): 104 988 630

2. M.2) alk. köv.ben bemutatott, a teljesítésbe bevonni kívánt MV-KÉ jogosultsággal rendelkező szakember többlettapasztalata (hónapban, min. 0 hónap, max. 36 hónap): 36

3. A szerződés teljesítésével összefüggésben hátrányos helyzetű személy teljesítésbe való bevonása (min 0 fő, max. 3 fő): 3

4. Kötelező 36 hónapon felül vállalt jótállás időtartama (hónapban) (min. 0 hónap, max. 12 hónap): 12

2. részajánlat tekintetében:

Ajánlattevő neve: KORONA-HUMÁN Egészségügyi Szolgáltató és Kereskedelmi Kft.

Ajánlattevő székhelye: 4220 Hajdúböszörmény Polgári utca 13.

Az ajánlat értékelési részszempont szerinti tartalmi elemei:

1. Nettó ajánlati ár (Ft-ban megadva): 84 095 824

2. M.2) alk. köv.ben bemutatott, a teljesítésbe bevonni kívánt MV-KÉ jogosultsággal rendelkező szakember többlettapasztalata (hónapban, min. 0 hónap, max. 36 hónap): 36

3. A szerződés teljesítésével összefüggésben hátrányos helyzetű személy teljesítésbe való bevonása (min 0 fő, max. 3 fő): 1

4. Kötelező 36 hónapon felül vállalt jótállás időtartama (hónapban) (min. 0 hónap, max. 12 hónap): 12

A második legkedvezőbb ajánlatot adta:

Ajánlattevő neve: Berettyó Útép Kft.

Ajánlattevő székhelye: 4100 Berettyóújfalu Széchenyi Utca 59.

Az ajánlat értékelési részszempont szerinti tartalmi elemei:

1. Nettó ajánlati ár (Ft-ban megadva): 88 995 863

2. M.2) alk. köv.ben bemutatott, a teljesítésbe bevonni kívánt MV-KÉ jogosultsággal rendelkező szakember többlettapasztalata (hónapban, min. 0 hónap, max. 36 hónap): 36

3. A szerződés teljesítésével összefüggésben hátrányos helyzetű személy teljesítésbe való bevonása (min 0 fő, max. 3 fő): 3

4. Kötelező 36 hónapon felül vállalt jótállás időtartama (hónapban) (min. 0 hónap, max. 12 hónap): 12

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

**8. Napirend:** Előterjesztés ROHU egészségügyi eszköz-beszerzés közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy ezt az előterjesztést később kapták meg a bizottság tagjai, illetve a képviselő-testület tagjai is. Ennek az az oka, hogy a tegnapi napon került sor a bírálatra. Itt majd két határozatai javaslatról kell dönteni. Az első arról szól, hogy az 1. és a 2. részajánlatok vonatkozásában sajnos érvénytelen ajánlatok érkeztek be, mindegyik ajánlat olyan hiányosságban szenvedett, amit a törvény alapján nem lehetett hiánypótoltatni. E két részajánlat esetében azt javasolják a bizottságnak és a képviselő-testületnek, hogy az eljárást nyilvánítsa eredménytelenné. Itt majd megismételt közbeszerzésre fog sor kerülni. A 3. és 4. részajánlatok esetében érvényes ajánlatok érkeztek. A 3. részajánlat tekintetében a megadott ajánlati ár valamelyest magasabb, mint a rendelkezésre álló fedezet, azonban a 4. részajánlatra érkezett legjobb ajánlat viszont kevesebb, mint a rendelkezésre álló fedezet összege. Projekten belüli átcsoportosítással ezt lehet kezelni. A 2. számú határozati javaslat pedig az eljárás eredményességére vonatkozik.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**95/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

 Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárást az 1. és 2. részajánlatai tekintetében a Kbt. 75. § (1) bekezdés b) pontja alapján eredménytelennek nyilvánítja, tekintettel arra, hogy kizárólag érvénytelen ajánlatot nyújtottak be:

- az ARTMED Kórháztechnikai, Kereskedelmi és Szolgáltató Kft. (1138 Budapest Viza Utca 7/c. ép. fszt. B303 25721/9/B/299) 1. és 2. részajánlatok tekintetében tett ajánlatai a Kbt. 73. § (1) bekezdés e) pontja alapján érvénytelenek, mert a szakmai ajánlatok hiányosságai miatt nem feleltek meg az ajánlattételi felhívásban és közbeszerzési dokumentumokban, valamint a jogszabályokban meghatározott feltételeknek,

- OMSZÖV-MEDIC Orvostechnikai Fejlesztő Gyártó és Kereskedelmi Korlátolt Felelősségű Társaság (1081 Budapest Kenyérmező Utca 6.) 1. és 2. részajánlatok tekintetében tett ajánlatai a Kbt. 73. § (1) bekezdés e) pontja alapján érvénytelenek, mert a szakmai ajánlatok hiányosságai miatt nem feleltek meg az ajánlattételi felhívásban és közbeszerzési dokumentumokban, valamint a jogszabályokban meghatározott feltételeknek.

Az 1. és 2. részajánlat vonatkozásában újra kiírásra kerül a közbeszerzés.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**96/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „Rehabilitációs eszközök beszerzése” tárgyú közbeszerzési eljárás 3. és 4. részajánlatai tekintetében az eljárást eredményessé nyilvánítja.

A szerződés megköthető az értékelés alapján legkedvezőbb ajánlatot tett érvényes ajánlatot benyújtó ajánlattevővel az alábbi ajánlati értékekkel azzal, hogy a 4. részajánlat tekintetében fennmaradó fedezetösszeg szükséges része átcsoportosításra kerül a 3. részajánlathoz.

3. részajánlat tekintetében:

Nyertes ajánlattevő: AVA-MED HUNGARY Korlátolt Felelősségű Társaság (9025 Győr Ikrényi út 11.).

Az ARTMED Kórháztechnikai, Kereskedelmi és Szolgáltató Kft. (1138 Budapest Viza Utca 7/c. ép. fszt. B303 25721/9/B/299) ajánlata a Kbt. 73. § (1) bekezdés e) pontja alapján érvénytelen.

A nyertes ajánlat értékelési szempont szerinti tartalmi elemei:

Nettó ajánlati ár (EUR-ban megadva): 108 957

Kezelőágy: A bevonat szintetikus anyaga antibakteriális, antimikrobális és tűzálló (igen /nem) Igen

Kezelőágy kivehető arcpárnával: A bevonat szintetikus anyaga antibakteriális, antimikrobális és tűzálló (igen /nem ): Igen

Kéz- és lábmozgató: Hangvezérelt vészleállítás (igen /nem ): Igen

Kéz- és lábmozgató: Érintőképernyős vezérlés (igen /nem): Igen

Gerincnyújtó készülék: Húzás közben a készülék folyamatosan méri a kötél húzóerejét és összehasonlítja a beállított értékkel, eltérés esetén korrigál (igen /nem ): Igen

Gerincnyújtó készülék: Lehetőség szakaszos és statikus húzások kombinálására (igen /nem) : Igen

Gerincnyújtó készülék: 4 részes fekvőfelület, (lábrész, pelvis felület, hátrész, fejrész) (igen /nem ): Igen

Kerekes szék: Ajtóvédő görgők a lábtartókra szerelve (igen /nem ): Igen

Betegszállító asztal: A fekvő felület anyaga röntgensugár áteresztő (igen /nem): Igen

Betegszállító asztal: Röntgenkazetta csatorna az ülőrész és a háttámla alatt (igen /nem): Igen

Kádbaemelő gép: Automatikusan leállítja a leeresztést, ha mozgás közben ellenállást észlel (igen/nem): Igen

Alsó végtag CPM: A távirányító csatlakoztatásának hiányában a készülék nem indítható el (igen/nem): Igen

Alsó végtag CPM: A sebesség működés közben is változtatható a mozgás leállítása nélkül (igen/nem): Igen

Alsó végtag CPM: Végtelen kezelési idő is beállítható (igen /nem): Igen

Alsó végtag CPM: Beprogramozható, hogy a hajlítás és nyújtás szöge automatikusan növekedjen meghatározott ciklusonként (igen /nem): Igen

Alsó végtag CPM: Memóriakártya a páciens adatainak és kezelési paramétereinek tárolására (igen/nem):Igen

Felsővégtag mozgató: Értékek páciensenkénti chipkártyán történő tárolása (igen /nem): Igen

Felsővégtag mozgató: Ha a távirányító nincs csatlakoztatva, a készülék nem működik (igen /nem): Igen

4. részajánlat tekintetében:

Nyertes ajánlattevő: ARTMED Kórháztechnikai, Kereskedelmi és Szolgáltató Kft. (1138 Budapest Viza Utca 7/c. ép. fszt. B303 25721/9/B/299).

A BTL Magyarország Korlátolt Felelősségű Társaság (1138 Budapest, Tomori utca 34. 6. emelet) ajánlata a Kbt. 73. § (6) bekezdés b) pontja alapján érvénytelen.

Az ajánlat értékelési szempont szerinti tartalmi elemei:

Nettó ajánlati ár (EUR-ban megadva):179 694

Elektroterápiás készülék: Távirányító a páciens számára, kezelés közbeni teljesítmény módosításra (Pl. túlzott fájdalmas ingerlés) (igen/nem): Igen

Elektroterápiás készülék: A kijelzőn megjelenő anatómiai ábrákon lehet kiválasztani a megfelelő testrészt és azon a kezelés helyét, módját. (igen/nem): Igen

Lézerzuhany: Automatikusan felismeri a csatlakoztatott kezelőfejet (igen/nem): Igen

Középfrekvenciás elektroterápiás készülék: A kijelzőn megjelenő anatómiai ábrákon lehet kiválasztani a megfelelő testrészt és azon a kezelés helyét, módját. (igen/nem): Igen

Középfrekvenciás elektroterápiás készülék: PENS ingerlés (igen/nem): Igen

Kombinált elektroterápiás készülék: A kijelzőn megjelenő anatómiai ábrákon lehet kiválasztani a megfelelő testrészt és azon a kezelés helyét, módját. (igen/nem): Igen

Kombinált elektroterápiás készülék: Távirányító a páciens számára, amivel vezérelheti a kezelést(igen/nem): Igen

Ultrahangterápiás készülék: Kezelés segítéséhez, a kiválasztott testrészt, illetve azon a kezelés helyét módját ábrázoló színes anatómiai képek kijelzése a képernyőn(igen/nem): Igen

Rádiófrekvenciás terápiás készülék: A kézi darab energia vezérlő rendszerrel van ellátva a pontos energiabeállítás megvalósításához (igen/nem): Igen

Rádiófrekvenciás terápiás készülék: Kezelés segítéséhez, a kiválasztott testrészt, illetve azon a kezelés helyét módját ábrázoló színes anatómiai képek kijelzése a képernyőn (igen/nem): Igen

Lézerterápiás készülék: Automatikusan felismeri a csatlakoztatott kezelőfejet (igen/nem): Igen

Defibrillátor: Kapacitív érintőképernyős vezérlés (igen/nem): Igen

Defibrillátor: 6 EKG csatorna jelforma egyidejű kijelzése (igen/nem): Igen

Defibrillátor: Gyermek lapát a felnőtt lapátba integrált (pl cserélhető/levehető adapter), nincs szükség új lapát csatlakoztatására, a gyermek üzemmód automatikusan aktiválódik (igen/nem): Igen

Defibril.: Újraélesztéshez defibrillátor elektródákon keresztüli impedancia méréssel vezérelt mellkas kompressziót segítő funkció a kompresszió frekvenciájának ellenőrzésére, segítésére, vagy külső különálló szenzoros újraélesztést segítő funkció (igen/nem): Igen

Rövidhullámú kezelő: Egyidőben két elektróda is használható (igen/nem): Igen

Lökéshullám kezelő: Kezelés segítéséhez, a kiválasztott testrészt, illetve azon a kezelés helyét módját ábrázoló színes képek kijelzése a képernyőn(igen/nem): Igen

Lökéshullám kezelő: Sűrített levegőt nem igénylő kivitel (igen/nem): Igen

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

**9. Napirend:** Előterjesztés földgázbeszerzés tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy ezt az előterjesztést is a tegnapi nap folyamán küldték ki. Ez annyira friss, hogy pénteken volt az ajánlat beadásának határideje. Az MVM Next Zrt. egyedüliként nyújtott be ajánlatot az önkormányzat, valamint az érintett intézmények egy éves gázévre vonatkozó földgáz ellátására. A megajánlott nettó összeg valamivel több, mint 121 millió forint. A kiíráskor szeptember elején többel számoltak, úgy adták meg a becsült értéket, hogy nettó 1.200 Ft/m3-re jött ki. Ha a megajánlott összeget visszaosztjuk a beszerzendő 112.000 m3-rel, akkor nettó 1.080 Ft-ra jön ki 1 m3 földgáz. Az ár tehát kedvezőbb, mint azt a becsült érték alapján várni lehetett. Ez az ár még így is többszöröse a jelenleg fizetett árnak, ami nettó 192 Ft. A héten lejár a most érvényes gázszerződése az önkormányzatnak. Sok önkormányzat panaszkodott arra, hogy még ajánlatot sem kaptak. A határozati javaslat az eredményes közbeszerzés megállapítására és az ajánlat elfogadására vonatkozik.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**97/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a „Földgáz beszerzése Berettyóújfalu Város Önkormányzata részére” tárgyú uniós eljárásrend szerinti nyílt közbeszerzési eljárásban az MVM Next Energiakereskedelmi Zrt. (1081 Budapest, II. János Pál pápa tér 20.) által benyújtott ajánlatot érvényesnek, a közbeszerzési eljárást eredményesnek nyilvánítja.

A földgázellátási szerződés az ajánlattételi dokumentációban foglaltak szerint megköthető a nyertes ajánlattevő MVM Next Energiakereskedelmi Zrt.-vel (1081 Budapest, II. János Pál pápa tér 20.) alábbi ajánlati értékkel:

Ajánlati ár: nettó 121.089.835-Ft.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

**10. Napirend:** Előterjesztés a BURSA HUNGARICA Felsőoktatási Önkormányzati Ösztöndíjpályázathoz való csatlakozás tárgyában

**Muraközi István polgármester** szóbeli kiegészítésében elmondta, hogy ez egy évenként visszatérő előterjesztés, a felsőoktatásban tanuló diákok támogatása a célja. Néhány előterjesztéssel korábban volt szó egy intézkedési tervről a megnövekedett energia költségek miatt, de úgy gondolja, hogy mindent nem lehet elvenni, ezért kéri a bizottság tagjait, hogy támogassák a pályázathoz való csatlakozást.

**Lencsésné Gál Mária** szóban hozzátette, hogy az előterjesztés 1. oldalán az „A” és „B” típusú pályázatnál a megadott időpontok nem jók, mert 2022. április és 2022. október van feltüntetve. Itt a jó dátum 2023. áprilisa és októbere.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**98/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete csatlakozik a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2023. évi fordulójához. A pályázathoz az Önkormányzat a 2023. évi költségvetés terhére 7.000.000.-Ft-ot biztosít. A pályázatokat a Humánpolitikai Bizottság bírálja el.

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**99/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete 2023. évre meghirdeti a BURSA HUNGARICA „A” típusú pályázatot.

A képviselő-testület a pályázati kiírást az alábbi hatályos szöveggel fogadja el:

## "A" TÍPUSÚ PÁLYÁZATI KIÍRÁS

**Berettyóújfalu Város Önkormányzata a Kulturális és Innovációs Minisztériummal együttműködve, az 51/2007. (III. 26.) Kormányrendelet alapján**

**ezennel kiírja a 2023. évre**

**a Bursa Hungarica Felsőoktatási Önkormányzati Ösztöndíjpályázatot**

**felsőoktatási hallgatók számára**

**a 2022/2023. tanév második és a 2023/2024. tanév első félévére vonatkozóan,**

**összhangban**

* a nemzeti felsőoktatásról szóló 2011. évi CCIV. törvény
* a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet
* a szociális igazgatásról és szociális ellátásokról szóló 1993. évi III. törvény
* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011. (XII. 31.) Korm. rendelet
* Magyarország helyi önkormányzatairól szóló 2011. évi CLXXXIX. törvény
* a polgárok személyi adatainak és lakcímének nyilvántartásáról szóló 1992. évi LXVI. törvény
* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény
* az elektronikus ügyintézés részletszabályairól szóló 451/2016. (XII. 19.) Korm. rendelet
* az információs önrendelkezési jogról és az információszabadságról szóló 2011. évi CXII. törvény
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 rendeletében (továbbiakban: GDPR)
* a Büntető Törvénykönyvről szóló 2012. évi C. törvény
* a közfeladatot ellátó közérdekű vagyonkezelő alapítványokról szóló 2021. évi IX. törvény

vonatkozó rendelkezéseivel.

**1. A pályázat célja**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás, a megyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és megyei ösztöndíjjal kapcsolatos pénzkezelési feladatokat az Emberi Erőforrás Támogatáskezelő (a továbbiakban: Támogatáskezelő) végzi, míg az elbírálási feladatokat az ösztöndíjpályázathoz csatlakozó települési és megyei önkormányzatok látják el.

**A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet (a továbbiakban: Korm. rendelet)** **és a nemzeti felsőoktatásról szóló 2011. évi CCIV. törvény szolgál.**

**2. A pályázók köre**

A Bursa Hungarica Ösztöndíjban a Korm. rendelet 18. § (2) bekezdése alapján kizárólag a települési önkormányzat területén **állandó lakóhellyel** (a továbbiakban: lakóhely) rendelkezők részesülhetnek. [A Korm.rendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok **a települési önkormányzat területén lakóhellyel rendelkező,** **hátrányos szociális helyzetű** felsőoktatási **hallgatók** jelentkezhetnek, akik felsőoktatási intézményben (felsőoktatási hallgatói jogviszony keretében) **teljes idejű (nappali munkarend)** alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

Az ösztöndíjra pályázhatnak a 2022 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2023 őszén már nem áll fenn, úgy a 2023/2024. tanév első félévére eső ösztöndíj már nem kerül folyósításra.

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2022/2023. tanév második félévére a beiratkozott hallgató aktív hallgatói jogviszonnyal rendelkezzen.

**Nem részesülhet ösztöndíjban az a pályázó, aki:**

* a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.

**Amennyiben a pályázó a támogatást ismételten igénybe kívánja venni – a vonatkozó jogszabályok biztosította keretek között –, úgy az ösztöndíj-pályázatot a következő évi pályázati fordulókban újra be kell nyújtania.**

**3. A pályázat benyújtásának módja és határideje**

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerben (a továbbiakban: EPER-Bursa rendszer) egyszeri pályázói regisztráció szükséges, melynek elérése:

<https://bursa.emet.hu/paly/palybelep.aspx>

Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az *Elfelejtett jelszó* funkcióval kérhetnek új jelszót. A pályázói regisztrációt követően lehetséges a pályázati adatok rögzítése a csatlakozott önkormányzatok pályázói részére. A pályázati űrlapot minden fordulóban újra ki kell tölteni! A személyes és pályázati adatok ellenőrzését, rögzítését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

**A pályázat rögzítésének és az önkormányzathoz történő benyújtásának**

**határideje: 2022. november 3.**

A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalánál kell benyújtani.

**A pályázat kötelező mellékletei:**

**a) A felsőoktatási intézmény által kibocsátott hallgatói jogviszony-igazolás vagy annak másolata a 2022/2023. tanév első félévéről.**

Amennyiben a pályázó egyidőben több felsőoktatási intézménnyel is hallgatói jogviszonyban áll, pályázatában csak azt a felsőoktatási intézményt kell megneveznie, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató a nem hitéleti képzést biztosító felsőoktatási intézményt köteles megnevezni.

**b) Igazolás a pályázó és a pályázóval egy háztartásban élők egy főre jutó havi nettó jövedelméről.**

**A jövedelmi viszonyok igazolására vonatkozó iratok:**

* Foglalkoztatottaknál: munkáltatói igazolás a pályázat benyújtását megelőző hónap nettó jövedelméről,
* Egyéni vállalkozók, gazdasági társaság tagjai, őstermelők esetében: a tárgyévet megelőző évre vonatkozóan a Nemzeti Adó- és Vámhivatal által kiadott jövedelemigazolás,
* Rendszeres pénzellátással rendelkező személyek esetében: a pénzellátás megállapításáról szóló igazolás és a pályázat benyújtását megelőző havi pénzellátás folyósítását igazoló szelvény, bankszámlakivonat (pl.: nyugdíj, özvegyi nyugdíj, rehabilitációs járadék, családi pótlék, árvaellátás, álláskeresési támogatás, stb).
* Egyéb:

Ha a pályázó szülei elváltak és van kiskorú gyermek, akkor a gyermektartásdíj összegének igazolása

- Nyilatkozat egyéb jövedelemről pl.: értékpapírból származó jövedelem, bérbeadásból származó jövedelem stb.

**c) A szociális rászorultság igazolására az alábbi okiratok:**

* Igazolás arról, hogy a pályázó Berettyóújfalu Város területén állandó lakóhellyel rendelkezik (lakcímkártya fénymásolata)

- Ha a pályázó házas, a házassági anyakönyvi kivonat másolata,

- Ha a pályázó gyermeket nevel, a gyermek/ek születési anyakönyvi kivonatának másolata,

* Ha a pályázóval egy háztartásban él eltartott gyermek (pl. testvér), akkor a pályázóval egy háztartásban élő gyermek születési anyakönyvi kivonatának másolata, tanuló esetében iskolalátogatási igazolás,
* Ha a pályázó szülei elváltak, akkor a bíróság jogerős határozatának másolata,
* Ha a pályázó szülei külön váltak, akkor a különválás tényének igazolása (lakcímkártya másolata, folyamatban lévő válóper esetén erről igazolás, stb.)
* Ha a pályázó szülője a gyermekét/gyermekeit egyedül neveli, akkor az erről szóló nyilatkozat, az ilyen jogcímen kapott magasabb összegű családi pótlékról szóló igazolás,
* Ha a pályázó árva vagy félárva, az elhalt szülő halotti anyakönyvi kivonatának másolata,
* Ha a pályázó gyámolt, az erről szóló határozat másolata,
* Ha a pályázó fogyatékossággal élő, akkor a fogyatékosság megnevezését, mértékét alátámasztó okirat másolata,
* Ha a pályázó gyermekvédelmi szakellátásban részesül, akkor az erről szóló határozat másolata,
* Ha a pályázóval egy háztartásban élők körében van tartósan beteg vagy rokkant, akkor az erről szóló igazolás,
* Ha a pályázóval egy háztartásban élők körében van munkanélküli, akkor a Munkaügyi Központ által kiállított igazolás.

**A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.**

**Egy háztartásban élők:** a pályázó lakóhelye szerinti lakásban életvitelszerűen együttlakó, ott bejelentett lakóhellyel vagy tartózkodási hellyel rendelkező személyek.

**Jövedelem:**

A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett

- aa) a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve az Szjatv. 1. számú melléklete szerinti adómentes bevételt, és

- ab) azon bevétel, amely után a kisadózó vállalkozások tételes adójáról szóló 2022. évi XIII. törvény, a kisadózó vállalkozások tételes adójáról és a kisvállalati adóról szóló 2012. évi CXLVII. törvény, vagy az egyszerűsített közteherviselési hozzájárulásról szóló 2005. évi CXX. törvény szerint adót, illetve hozzájárulást kell fizetni.

**Elismert költségnek** minősül az Szjatv.-ben elismert költség, valamint a fizetett tartásdíj. Ha a magánszemély az egyszerűsített közteherviselési hozzájárulás, a kisadózók tételes adója vagy a kisvállalati adó alapjául szolgáló bevételt szerez, a bevétel csökkenthető az Szjatv. szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

**Befizetési kötelezettségnek** minősül a személyi jövedelemadó, a magánszemélyt terhelő egyszerűsített közteherviselési hozzájárulás, társadalombiztosítási járulék és az egészségügyi szolgáltatási járulék.

**Nem minősül jövedelemnek**

1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,
2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény 20/A. §-a szerinti támogatás, a 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,
3. az anyasági támogatás,
4. a nyugdíjprémium, az egyszeri juttatás, a tizenharmadik havi nyugdíj, a tizenharmadik havi ellátás és a szépkorúak jubileumi juttatása,
5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,
6. a fogadó szervezet által az önkéntesnek külön törvény alapján biztosított juttatás,
7. az egyszerűsített foglalkoztatásról szóló 2010. évi LXXV. törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,
8. a házi segítségnyújtás keretében társadalmi gondozásért kapott tiszteletdíj,
9. az energiafelhasználáshoz nyújtott támogatás,
10. a szociális szövetkezet tagja által, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által, valamint a kisgyermekkel otthon lévők szövetkezetének nem nagyszülőként gyermekgondozási díjban vagy gyermekgondozást segítő ellátásban részesülő tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel,
11. az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,
12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor.

**4. Adatkezelés**

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázat benyújtásával a pályázó tudomásul veszi, hogy a Támogatáskezelő, az önkormányzatok és a felsőoktatási intézmény a pályázati dokumentációban foglalt személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj támogatás életciklusa alatt kezelheti a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 rendelete (továbbiakban: GDPR) – 6. cikk (1) bekezdésének c) és e) pontjában – foglaltak szerint. Az adatkezelésről, az adatkezeléssel kapcsolatos jogairól, az általa igénybe vehető jogorvoslati lehetőségekről részletes tájékoztatás található a Támogatáskezelő honlapján az Adatvédelmi tájékoztatóban az alábbi elérhetőségen:

https://emet.gov.hu/adatkezeles/

**5. A pályázat elbírálása**

A beérkezett pályázatokat az illetékes települési önkormányzat bírálja el 2022. december 5-ig:

a) az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: ….. nap;

b) az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) az EPER-Bursa rendszerben nem rögzített, nem a rendszerből nyomtatott pályázati űrlapon, határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden, határidőn belül, postai úton vagy személyesen benyújtott pályázatot befogad, minden formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, faji hovatartozásra, nemre, bőrszínre, nemzetiségre, vallási vagy világnézeti meggyőződésre, egészségi állapotra, családi állapotra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

A pályázó az elbíráló szerv döntése ellen fellebbezéssel nem élhet, a támogatói döntés ellen érdemben nincs helye jogorvoslatnak. **A támogatási döntéssel szemben kifogást eljárásjogi jogszabálysértésre történő hivatkozással, a döntésről szóló értesítés kézhezvételét követő 5 napon belül lehet benyújtani az illetékes önkormányzat jegyzőjénél. A felmerült kifogás beérkezését követő 5 napon belül az önkormányzat jegyzőjének értesítenie kell a Támogatáskezelőt.**

A megítélt ösztöndíjat az önkormányzat megszüntetheti abban az esetben, ha az ösztöndíjas elköltözik a települési önkormányzat területéről. A települési önkormányzat ebben az esetben határozatban rendelkezik a támogatás megszüntetéséről. A határozat csak a meghozatalát követő tanulmányi félévtől ható hatállyal hozható meg.

**6. Értesítés a pályázati döntésről**

A települési önkormányzat a meghozott döntéséről és annak indokáról 2022. december 6-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

A Támogatáskezelő az önkormányzati döntési listák érkeztetését követően 2023. január 17-ig értesíti a települési önkormányzatok által nem támogatott pályázókat az önkormányzati döntésről az EPER-Bursa rendszeren keresztül.

A Támogatáskezelő az elbírálás ellenőrzését és az intézményi ösztöndíjrészek megállapítását követően 2023. március 9-ig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

**7. Az ösztöndíj folyósításának feltételei**

A felsőoktatási intézményeknek az ösztöndíj kifizetést megelőzően az ösztöndíjra való jogosultságot a nemzeti felsőoktatásról szóló 2011. évi CCIV. törvényben foglaltak figyelembevételével kell megállapítaniuk. A Korm.rendelet hatálya – amennyiben jogszabály másként nem rendelkezik – nem terjed ki a honvéd tisztjelöltekre, a rendvédelmi oktatási intézmény tisztjelöltjeire, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatóira, továbbá a rendészeti képzésben részt vevő ösztöndíjas hallgatókra, részükre az ösztöndíj nem folyósítható.

Az ösztöndíj csak azokban a hónapokban kerül folyósításra, amelyekben a pályázó beiratkozott, aktív hallgatója a felsőoktatási intézménynek.

Az ösztöndíj-folyósítás feltétele, hogy a támogatott pályázó hallgatói jogviszonya a 2022/2023. tanév második félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát az adott félévben elveszíti. Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, az ösztöndíj folyósítása a folyósítás véghatáridejének módosulása nélkül, teljes egészében szünetel.

**8. Az ösztöndíj folyósítása**

Az ösztöndíj időtartama 10 hónap, azaz két egymást követő tanulmányi félév:

a 2022/2023. tanév második (tavaszi), illetve a 2023/2024. tanév első (őszi) féléve.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öthavi önkormányzati támogatási összegét. A Támogatáskezelő a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította a Támogatáskezelő számlájára.

Az intézményi ösztöndíjrész forrása aKorm. rendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – a hallgatói juttatásokat kapja. Amennyiben a hallgató egyidőben több felsőoktatási intézménnyel is hallgatói jogviszonyban áll, az a felsőoktatási intézmény folyósítja számára az ösztöndíjat, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató számára a nem hitéleti képzést biztosító felsőoktatási intézmény folyósítja az ösztöndíjat. A kifizetés előtt a jogosultságot, valamint a hallgatói jogviszony fennállását az intézmény megvizsgálja.

Az ösztöndíj folyósításának kezdete legkorábban 2023. március hónap.

Az önkormányzati ösztöndíjrész kifizetése a tavaszi félévben március, az őszi félévben október hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása március, illetve október hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulékfizetési kötelezettség nem terheli (lásd az Szjatv. 1. sz. melléklet 3.2.6. és 4.17. pontját).

Az ösztöndíjas a tanulmányi félév lezárását követően (június 30., január 31.) a jogosultsági bejegyzéssel kapcsolatos kifogást nem tehet, illetve a ki nem fizetett ösztöndíjára már nem tarthat igényt.

**9. A pályázók értesítési kötelezettségei**

Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni a folyósító felsőoktatási intézményt és a Támogatáskezelőt (levelezési cím: Bursa Hungarica 1381 Budapest, Pf. 1418)[[1]](#footnote-1). A bejelentést az EPER-Bursa rendszeren keresztül kell kezdeményeznie. Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

* **a tanulmányok szüneteltetése (halasztása);**
* **tanulmányok helyének megváltozása (az új felsőoktatási intézmény, kar, szak megnevezésével);**
* **tanulmányi státusz (munkarend, képzési szint, finanszírozási forma) változása;**
* **személyes adatainak (név, lakóhely, elektronikus levelezési cím) változása.**

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig, illetve január 31-ig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.

Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva, postai úton, ajánlott levélként megküldve a Támogatáskezelő címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

**10. Lebonyolítás**

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat a Támogatáskezelő látja el.

A Támogatáskezelő elérhetőségei:

**Emberi Erőforrás Támogatáskezelő**

**Bursa Hungarica Ügyfélszolgálat**

1381 Budapest, Pf.: 1418

Tel.: (06-1) 550-2700

E-mail: bursa@emet.gov.hu

Internet: [www.emet.gov.hu](http://www.emet.gov.hu) (Bursa Hungarica)

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**100/2022. (IX. 27.) Pénzügyi Bizottsági Határozat**

A Pénzügyi Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete 2023. évre meghirdeti a BURSA HUNGARICA „B” típusú pályázatot.

A képviselő-testület a pályázati kiírást az alábbi hatályos szöveggel fogadja el:

### **"B" TÍPUSÚ PÁLYÁZATI KIÍRÁS**

**Berettyóújfalu Város Önkormányzata a Kulturális és Innovációs Minisztériummal**

**együttműködve, az 51/2007. (III. 26.) Kormányrendelet alapján
 ezennel kiírja a 2023. évre**

**a Bursa Hungarica Felsőoktatási Önkormányzati Ösztöndíjpályázatot**

**felsőoktatási tanulmányokat kezdeni kívánó fiatalok számára,**

**összhangban**

* a nemzeti felsőoktatásról szóló 2011. évi CCIV. törvény
* a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény
* a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet
* a szociális igazgatásról és szociális ellátásokról szóló 1993. évi III. törvény
* az államháztartásról szóló 2011. évi CXCV. törvény
* az államháztartásról szóló törvény végrehajtásáról szóló 368/2011. (XII. 31.) Korm. rendelet
* Magyarország helyi önkormányzatairól szóló 2011. évi CLXXXIX. törvény
* a polgárok személyi adatainak és lakcímének nyilvántartásáról szóló 1992. évi LXVI. törvény
* az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény
* az elektronikus ügyintézés részletszabályairól szóló 451/2016. (XII. 19.) Korm. rendelet
* az információs önrendelkezési jogról és az információszabadságról szóló 2011. évi CXII. törvény
* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 rendeletében (továbbiakban: GDPR)
* a Büntető Törvénykönyvről szóló 2012. évi C. törvény
* a közfeladatot ellátó közérdekű vagyonkezelő alapítványokról szóló 2021. évi IX. törvény

vonatkozó rendelkezéseivel.

1. **A pályázat célja**

A Bursa Hungarica Felsőoktatási Önkormányzati Ösztöndíjrendszer (a továbbiakban: Bursa Hungarica Ösztöndíjrendszer) célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. A Bursa Hungarica Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás; a megyei önkormányzatok által nyújtott támogatás és a felsőoktatási intézményi támogatás. Az ösztöndíjpályázattal kapcsolatos adatbázis-kezelői, koordinációs, a települési és megyei ösztöndíjjal kapcsolatos pénzkezelési feladatokat az Emberi Erőforrás Támogatáskezelő (továbbiakban: Támogatáskezelő) végzi, míg az elbírálási feladatokat az ösztöndíjpályázathoz csatlakozó települési és megyei önkormányzatok látják el.

**A Bursa Hungarica Felsőoktatási Önkormányzati Ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet (a továbbiakban: Kormányrendelet) és a nemzeti felsőoktatásról szóló 2011. évi CCIV. törvény szolgál.**

1. **Pályázók köre**

A Bursa Hungarica Ösztöndíjban a Kormányrendelet 18. § (2) bekezdése alapján kizárólag a települési önkormányzat területén **állandó lakóhellyel** (a továbbiakban: lakóhely) rendelkezők részesülhetnek. [A Kormányrendelet „állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni.]

Az ösztöndíjpályázatra azok **a települési önkormányzat területén lakóhellyel rendelkező, hátrányos szociális helyzetű fiatalok** jelentkezhetnek, akik:

**a) a 2022/2023. tanévben utolsó éves, érettségi előtt álló középiskolások;**

**vagy**

b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek;

és a **2023/2024. tanévtől kezdődően** felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**Nem részesülhet ösztöndíjban az a pályázó, aki:**

* a Magyar Honvédség és a rendvédelmi feladatot ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.

**A pályázók közül csak azok részesülhetnek ösztöndíjban, akik a 2023. évi felsőoktatási felvételi eljárásban először nyernek felvételt felsőoktatási intézménybe és tanulmányaikat a 2023/2024. tanévben ténylegesen megkezdik**.

1. A pályázat benyújtásának módja és határideje

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerben (a továbbiakban: EPER-Bursa rendszer) egyszeri pályázói regisztráció szükséges, melynek elérése:

<https://bursa.emet.hu/paly/palybelep.aspx>

Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az *Elfelejtett jelszó* funkcióval kérhetnek új jelszót. A pályázói regisztrációt követően lehetséges a pályázati adatok rögzítése a csatlakozott önkormányzatok pályázói részére. A személyes és pályázati adatok ellenőrzését, rögzítését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

**A pályázat rögzítésének és az önkormányzathoz történő benyújtásának**

**határideje: 2022. november 3.**

A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalánál kell benyújtani.

**A pályázat kötelező mellékletei:**

**a) Igazolás a pályázó és a pályázóval egy háztartásban élők egy főre jutó havi nettó jövedelméről.**

**A jövedelmi viszonyok igazolására vonatkozó iratok:**

* Foglalkoztatottaknál: munkáltatói igazolás a pályázat benyújtását megelőző hónap nettó jövedelméről,
* Egyéni vállalkozók, gazdasági társaság tagjai, őstermelők esetében: a tárgyévet megelőző évre vonatkozóan a Nemzeti Adó- és Vámhivatal által kiadott jövedelemigazolás,
* Rendszeres pénzellátással rendelkező személyek esetében: a pénzellátás megállapításáról szóló igazolás és a pályázat benyújtását megelőző havi pénzellátás folyósítását igazoló szelvény, bankszámlakivonat (pl.: nyugdíj, özvegyi nyugdíj, rehabilitációs járadék, családi pótlék, árvaellátás, álláskeresési támogatás. stb).
* Egyéb:

- Ha a pályázó szülei elváltak és van kiskorú gyermek, akkor a gyermektartásdíj összegének igazolása

- Nyilatkozat egyéb jövedelemről pl.: értékpapírból származó jövedelem, bérbeadásból származó jövedelem stb.

**b) A szociális rászorultság igazolására az alábbi okiratok:**

* Igazolás arról, hogy a pályázó Berettyóújfalu Város területén állandó lakóhellyel rendelkezik (lakcímkártya fénymásolata)

- Ha a pályázó házas, a házassági anyakönyvi kivonat másolata,

- Ha a pályázó gyermeket nevel, a gyermek/ek születési anyakönyvi kivonatának másolata,

* Ha a pályázóval egy háztártasban él eltartott gyermek (pl. testvér), akkor a pályázóval egy háztartásban élő gyermek születési anyakönyvi kivonatának másolata, tanuló esetében iskolalátogatási igazolás,
* Ha a pályázó szülei elváltak, akkor a bíróság jogerős határozatának másolata,
* Ha a pályázó szülei külön váltak, akkor a különválás tényének igazolása (lakcímkártya másolata, folyamatban lévő válóper esetén erről igazolás, stb.)
* Ha a pályázó szülője a gyermekét/gyermekeit egyedül neveli, akkor az erről szóló nyilatkozat, az ilyen jogcímen kapott magasabb összegű családi pótlékról szóló igazolás,
* Ha a pályázó árva vagy félárva, az elhalt szülő halotti anyakönyvi kivonatának másolata,
* Ha a pályázó gyámolt, az erről szóló határozat másolata,
* Ha a pályázó fogyatékossággal élő, akkor a fogyatékosság megnevezését, mértékét alátámasztó okirat másolata,
* Ha a pályázó gyermekvédelmi szakellátásban részesül, akkor az erről szóló határozat másolata,
* Ha a pályázóval egy háztartásban élők körében van tartósan beteg, vagy rokkant, akkor az erről szóló igazolás,
* Ha a pályázóval egy háztartásban élők körében van munkanélküli, akkor a Munkaügyi Központ által kiállított igazolás.

**A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.**

**Egy háztartásban élők:** a pályázó állandó lakóhelye szerinti lakásban életvitelszerűen együttlakó, ott bejelentett vagy tartózkodási hellyel rendelkező személyek.

**Jövedelem:**

A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett

- aa) a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve az Szjatv. 1. számú melléklete szerinti adómentes bevételt, és

- ab) az a bevétel, amely után a kisadózó vállalkozások tételes adójáról szóló 2022. évi XIII. törvén, a kisadózó vállalkozások tételes adójáról és a kisvállalati adóról szóló 2012. évi CXLVII. törvény, vagy az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

**Elismert költségnek** minősül az Szjatv.-ben elismert költség, valamint a fizetett tartásdíj. Ha a magánszemély az egyszerűsített közteherviselési hozzájárulás, a kisadózók tételes adója vagy a kisvállalati adó alapjául szolgáló bevételt szerez, a bevétel csökkenthető az Szjatv. szerint elismert költségnek minősülő igazolt kiadásokkal, ennek hiányában a bevétel 40%-ával. Ha a mezőgazdasági őstermelő adóévi őstermelésből származó bevétele nem több a kistermelés értékhatáránál (illetve ha részére támogatást folyósítottak, annak a folyósított támogatással növelt összegénél), akkor a bevétel csökkenthető az igazolt költségekkel, továbbá a bevétel 40%-ának megfelelő összeggel, vagy a bevétel 85%-ának, illetőleg állattenyésztés esetén 94%-ának megfelelő összeggel.

**Befizetési kötelezettségnek** minősül a személyi jövedelemadó, a magánszemélyt terhelő egyszerűsített közteherviselési hozzájárulás, társadalombiztosítási járulék, és az egészségügyi szolgáltatási járulék.

**Nem minősül jövedelemnek**

1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás,
2. a rendkívüli gyermekvédelmi támogatás, a gyermekek védelméről és a gyámügyi igazgatásról szóló 1997. évi XXXI. törvény 20/A. §-a szerinti támogatás, a 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,
3. az anyasági támogatás,
4. a nyugdíjprémium, az egyszeri juttatás, a tizenharmadik havi nyugdíj, a tizenharmadik havi ellátás és a szépkorúak jubileumi juttatása,
5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,
6. a fogadó szervezet által az önkéntesnek külön törvény alapján biztosított juttatás,
7. az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke,
8. a házi segítségnyújtás keretében társadalmi gondozásért kapott tiszteletdíj,
9. az energiafelhasználáshoz nyújtott támogatás,
10. a szociális szövetkezet tagja által, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által, valamint a kisgyermekkel otthon lévők szövetkezetének nem nagyszülőként gyermekgondozási díjban vagy gyermekgondozást segítő ellátásban részesülő tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel,
11. az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,
12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor.

**4. Adatkezelés**

A pályázó pályázata benyújtásával büntetőjogi felelősséget vállal azért, hogy az EPER-Bursa rendszerben rögzített, a pályázati űrlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati űrlapon és mellékleteiben nem a valóságnak megfelelő adatokat tüntet fel, úgy a Bursa Hungarica Ösztöndíjrendszerből pályázata kizárható, a megítélt támogatás visszavonható.

A pályázat benyújtásával a pályázó tudomásul veszi, hogy a Támogatáskezelő, az önkormányzatok és a felsőoktatási intézmény a pályázati dokumentációban foglalt személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj támogatás életciklusa alatt kezelheti a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 rendelete (továbbiakban: GDPR) – 6. cikk (1) bekezdésének c) és e) pontjában – foglaltak szerint. Az adatkezelésről, az adatkezeléssel kapcsolatos jogairól, az általa igénybe vehető jogorvoslati lehetőségekről részletes tájékoztatás található a Támogatáskezelő honlapján az Adatvédelmi tájékoztatóban az alábbi elérhetőségen:

https://emet.gov.hu/adatkezeles/

A pályázók büntetőjogi felelősségük tudatában kijelentik, hogy a pályázati űrlap benyújtásakor felsőfokú végzettséggel nem rendelkeznek, felsőoktatási intézménybe még nem nyertek felvételt.

**5. A pályázat elbírálása**

A beérkezett pályázatokat az illetékes települési önkormányzat bírálja el 2022. december
5-ig:

a) az elbíráló önkormányzat a pályázókat hiánypótlásra szólíthatja fel a formai ellenőrzés és az elbírálás során, az önkormányzat által meghatározott határidőben, amely azonban nem lépheti túl a pályázatok önkormányzati elbírálási határidejét. Az önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő: ….. nap;

b) az ösztöndíj elbírálása kizárólag szociális rászorultság alapján, a pályázó tanulmányi eredményétől függetlenül történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve;

c) az EPER-Bursa rendszerben nem rögzített, nem a rendszerből nyomtatott pályázati űrlapon, a határidőn túl benyújtott, vagy formailag nem megfelelő pályázatokat a bírálatból kizárja, és kizárását írásban indokolja;

d) minden, határidőn belül, postai úton vagy személyesen benyújtott pályázatot befogad, minden formailag megfelelő pályázatot érdemben elbírál, és döntését írásban indokolja;

e) csak az önkormányzat területén lakóhellyel rendelkező pályázókat részesítheti támogatásban;

f) az elbírálás során korra, faji hovatartozásra, nemre, bőrszínre, nemzetiségre, vallási vagy világnézeti meggyőződésre, egészségi állapotra, családi állapotra, tanulmányi eredményre tekintet nélkül, kizárólag a pályázó szociális rászorultságának objektív vizsgálatára tekintettel járhat el.

A pályázó az elbíráló szerv döntése ellen fellebbezéssel nem élhet, a támogatói döntés ellen érdemben nincs helye jogorvoslatnak. **A támogatási döntéssel szemben kifogást eljárásjogi jogszabálysértésre történő hivatkozással, a döntésről szóló értesítés kézhezvételét követő 5 napon belül lehet benyújtani az illetékes önkormányzat jegyzőjénél. A felmerült kifogás beérkezését követő 5 napon belül az önkormányzat jegyzőjének értesítenie kell a Támogatáskezelőt.**

A "B" típusú ösztöndíjasok szociális rászorultságát az önkormányzat évente egyszer jogosult és köteles felülvizsgálni. Amennyiben az ösztöndíjas a szociális rászorultság vizsgálata során az önkormányzat által kért igazolásokat nem bocsátja rendelkezésre, vagy az önkormányzattal a vizsgálat során az együttműködést egyéb módon kifejezetten megtagadja, az önkormányzat az ösztöndíjas szociális rászorultságának megszűntét vélelmezi, azaz az ösztöndíjas ösztöndíját elveszíti. A települési önkormányzat ebben az esetben, határozatban rendelkezik a támogatás megszüntetéséről. A határozat csak a meghozatalát követő tanulmányi félévtől ható hatállyal hozható meg.

A felsőoktatási intézménybe jelentkezők számára megítélt támogatást az önkormányzat megszüntetheti abban az esetben is, ha az ösztöndíjas elköltözik a települési önkormányzat területéről. A települési önkormányzat ebben az esetben, határozatban rendelkezik a támogatás megszüntetéséről. A határozat csak a meghozatalát követő tanulmányi félévtől ható hatállyal hozható meg.

**6. Értesítés a pályázati döntésről**

A települési önkormányzat a meghozott döntéséről és annak indokáról 2022. december 6-ig az EPER-Bursa rendszeren keresztül elektronikusan vagy postai úton küldött levélben értesíti a pályázókat.

A Támogatáskezelő az önkormányzati döntési listák érkeztetését követően 2023. január 17-ig értesíti a települési önkormányzatok által nem támogatott pályázókat az önkormányzati döntésről az EPER-Bursa rendszeren keresztül.

A Támogatáskezelő az elbírálás ellenőrzését és az intézményi ösztöndíjrészek megállapítását követően 2023. március 9-ig az EPER-Bursa rendszeren keresztül értesíti a települési önkormányzat által támogatásban részesített pályázókat a Bursa Hungarica ösztöndíj teljes összegéről és az ösztöndíj-folyósítás módjáról.

**A pályázó** **a felsőoktatási intézmény felvételi döntésről szóló határozata vagy az Oktatási Hivatal besorolási határozata** **másolatának megküldésével köteles 2023. augusztus 31-ig a Támogatáskezelő részére bejelenteni, hogy a 2023/2024. tanévben melyik felsőoktatási intézményben kezdi meg tanulmányait. Továbbá a pályázó köteles nyilatkozni arról, hogy a 2023. évi felsőoktatási felvételi évet megelőzően nyert-e felvételt felsőoktatási intézménybe. Az a pályázó, aki értesítési kötelezettségének nem tesz eleget, az ösztöndíj folyósításából és az ösztöndíjrendszer következő évi fordulójából kizárható.**

Amennyiben a "B" típusú pályázat során támogatásban részesülő ösztöndíjas a támogatás időtartama alatt sikeresen pályázik "A" típusú ösztöndíjra, "B" típusú ösztöndíját automatikusan elveszti.

**7. Az ösztöndíj folyósításának feltételei**

**Az ösztöndíj-folyósítás feltétele, hogy a támogatott pályázó hallgatói jogviszonya a 2023/2024. tanév első félévében megfeleljen a pályázati kiírásnak. Amennyiben a támogatott pályázó hallgatói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.**

Az ösztöndíj csak azokban a hónapokban kerül folyósításra, amelyekben a pályázó beiratkozott, aktív jogviszonnyal rendelkező hallgatója a felsőoktatási intézménynek.

A felsőoktatási intézményeknek az ösztöndíj kifizetést megelőzően az ösztöndíjra való jogosultságot a nemzeti felsőoktatásról szóló 2011. évi CCIV. törvényben foglaltak figyelembevételével kell megállapítaniuk. A Kormányrendelet hatálya – amennyiben jogszabály másként nem rendelkezik – nem terjed ki a honvéd tisztjelöltekre, a rendvédelmi oktatási intézmény tisztjelöltjeire, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatóira, továbbá a rendészeti képzésben részt vevő ösztöndíjas hallgatókra, részükre az ösztöndíj nem folyósítható.

Azokban a hónapokban, amelyekben a hallgató hallgatói jogviszonya szünetel, vagy nem felel meg a pályázati kiírás feltételeinek, kivéve, ha az a folyósítás első féléve, az ösztöndíj folyósítása - a folyósítás véghatáridejének módosítása nélkül - teljes egészében szünetel.

**8. Az ösztöndíj folyósítása**

Az ösztöndíj időtartama 3x10 hónap, azaz hat egymást követő tanulmányi félév:

a 2023/2024. tanév, a 2024/2025. tanév és a 2025/2026. tanév.

Az ösztöndíj folyósításának kezdete a 2023/2024. tanév első féléve.

Az önkormányzatok egy tanulmányi félévre egy összegben utalják át a Támogatáskezelő Bursa Hungarica számlájára a támogatott hallgatók öthavi önkormányzati támogatási összegét. A Támogatáskezelő a beérkezett önkormányzati ösztöndíjrészeket a kifizetőhelyek (felsőoktatási intézmények) szerint újracsoportosítja, majd a jogosult hallgatók után továbbutalja a kifizető felsőoktatási intézményekhez abban az esetben, ha a felsőoktatási intézmény a hallgatók jogosultságát visszaigazolta, és az önkormányzat utalási kötelezettségét teljesítve a pontos támogatási összeget továbbította a Támogatáskezelő számlájára.

Az intézményi ösztöndíjrész forrása a Kormányrendelet 18. § (3) bekezdése értelmében az intézmények költségvetésében megjelölt elkülönített forrás.

Az ösztöndíjat (mind az önkormányzati, mind az intézményi ösztöndíjrészt) az a felsőoktatási intézmény folyósítja a hallgatónak, amelytől a hallgató – az állami költségvetés terhére – a hallgatói juttatásokat kapja. Amennyiben a hallgató egy időben több felsőoktatási intézménnyel is hallgatói jogviszonyban áll, az a felsőoktatási intézmény folyósítja számára az ösztöndíjat, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató számára a nem hitéleti képzést biztosító felsőoktatási intézmény folyósítja az ösztöndíjat. A kifizetés előtt a jogosultságot, valamint a hallgatói jogviszony fennállását az intézmény megvizsgálja.

Az ösztöndíj folyósításának kezdete legkorábban 2023. október hónap.

Az önkormányzati ösztöndíjrész kifizetése az őszi félévekben október, a tavaszi félévekben március hónaptól, de legkésőbb a felsőoktatási intézményhez történő átutalást követő első ösztöndíj-kifizetéskor indul, majd a továbbiakban az ösztöndíjfizetés rendje szerint történik.

Az intézményi ösztöndíjrész folyósítása október, illetve március hónapban kezdődik, azt a hallgatói juttatásokkal azonos rendben kell kifizetni. Az intézményi ösztöndíjrészt abban az esetben is ki kell fizetni, ha az önkormányzati ösztöndíjrész fedezete nem áll rendelkezésre az intézmény számláján. Az intézményi ösztöndíjrész független minden más, a felsőoktatási intézményben folyósított támogatástól.

Az elnyert ösztöndíjat közvetlen adó- és TB-járulékfizetési kötelezettség nem terheli (lásd az Szjatv. 1. sz. melléklet 3.2.6. és 4.17. pontját).

Az ösztöndíjas a tanulmányi félév lezárását követően (június 30., január 31.) a jogosultsági bejegyzéssel kapcsolatos kifogást nem tehet, illetve a ki nem fizetett ösztöndíjára már nem tarthat igényt.

**9. A pályázók értesítési kötelezettségei**

**Az ösztöndíjban részesülő hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 15 napon belül) írásban értesíteni** **a folyósító felsőoktatási intézményt és** **a Támogatáskezelőt (1381 Budapest Pf. 1418)[[2]](#footnote-2)**. A bejelentést az EPER-Bursa rendszeren keresztül kell kezdeményeznie. Az értesítési kötelezettséget a hallgató 5 munkanapon belül köteles teljesíteni az alábbi adatok változásakor:

* **a tanulmányok szüneteltetése (halasztása);**
* **tanulmányok helyének megváltozása (az új felsőoktatási intézmény, kar, szak megnevezésével);**
* **tanulmányi státusz (munkarend, képzési szint, finanszírozási forma) változása;**
* **személyes adatainak (név, lakóhely, elektronikus levelezési cím) változása.**

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a tanulmányi félév lezárását követően, legkésőbb június 30-ig, illetve január 31-ig ki nem fizetett ösztöndíjára már nem tarthat igényt.

Az ösztöndíjas 30 napon belül köteles a jogosulatlanul felvett ösztöndíjat a folyósító felsőoktatási intézmény részére visszafizetni.

Az ösztöndíjas lemondhat a számára megítélt támogatásról, amit az EPER-Bursa rendszerben kezdeményezhet és az onnan letölthető Lemondó nyilatkozatot aláírva, postai úton, ajánlott levélként megküldve a Támogatáskezelő címére jelenthet be. A Lemondó nyilatkozat beküldésével az ösztöndíjas a nyertes ösztöndíjpályázatát megszünteti, azaz a megjelölt félévről és az ösztöndíj további félévi részleteiről is lemond.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

**10. Lebonyolítás**

Az ösztöndíjpályázattal kapcsolatos központi adatbázis-kezelői, koordinációs, a települési és a megyei önkormányzati ösztöndíjjal kapcsolatos pénzkezelési feladatokat az Emberi Erőforrás Támogatáskezelő látja el.

A Támogatáskezelő elérhetőségei:

**Emberi Erőforrás Támogatáskezelő**

**Bursa Hungarica Ügyfélszolgálat**

1381 Budapest Pf. 1418

Tel.: (06-1) 550-2700

E-mail: bursa@emet.gov.hu

Internet: [www.emet.gov.hu](http://www.emet.gov.hu) (Bursa Hungarica)

**Határidő:** 2022. szeptember 29.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1718 perckor bezárta.

k.m.f.

 Nagy Istvánné Csarkó Imre

 Ügyrendi, Közrendvédelmi és Pénzügyi Bizottság Tagja

Településfejlesztési Bizottság Elnöke

 Szántai László Nagy István Örs

 Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

 jegyzőkönyvvezető

1. Az Emberi Erőforrás Támogatáskezelő az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény és az elektronikus ügyintézés részletszabályairól szóló 451/2016. (XII. 19.) Korm. rendelet alapján biztosítja a pályázók részére az elektronikus ügyintézés lehetőségét. A modul alkalmazásával kapcsolatos felvilágosítás a Támogatáskezelő honlapján és Bursa Hungarica ügyfélszolgálatán érhető el. [↑](#footnote-ref-1)
2. Az Emberi Erőforrás Támogatáskezelő az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény és az elektronikus ügyintézés részletszabályairól szóló 451/2016. (XII. 19.) Korm. rendelet alapján biztosítja a pályázók részére az elektronikus ügyintézés lehetőségét. A modul alkalmazásával kapcsolatos felvilágosítás a Támogatáskezelő honlapján és Bursa Hungarica ügyfélszolgálatán érhető el. [↑](#footnote-ref-2)